દુનિયાના મહાનતમ બેટ્સમેન ઓસ્ટ્રેલિયાના ક્રિકેટર સર ડૉન બ્રેડમેનના નામે ટેસ્ટ ક્રિકેટમાં સૌથી વધુ 99.94 રનની એવરેજનો રેકોર્ડ છે, જેને કોઈ તોડી શક્યું નથી. 1928-1948 સુધી ક્રિકેટ રમનારા બ્રેડમેને પોતાના કરિયરમાં માત્ર 52 ટેસ્ટમાં 29 સેન્ચુરી ફટકારી હતી, જેમાંથી 12 બેવડી અને 2 ત્રેવડી સેન્ચુરી હતી. બ્રેડમેનના નામે એક એવી ઉપલબ્ધિ પણ છે જેના વિશે ભાગ્યે જ કોઈ જાણતું હશે. આજે તેમના જન્મદિવસ પર અમે તમને આ ખાસ રેકોર્ડ વિશે જણાવવા જઈ રહ્યાં છીએ જે સાંભળી તમને તેમના ટેલેન્ટની સાથે-સાથે આક્રમકતાનો પણ અંદાજ આવી જશે.